CELEX: 32012D0177
Language: lv
Date: 2012-03-19 00:00:00
Title: 2012/177/ES: Padomes Lēmums ( 2012. gada 19. marts ), ar ko Lēmumu 1999/70/EK par dalībvalstu centrālo banku ārējiem revidentiem groza attiecībā uz Bank of Greece ārējiem revidentiem

28.3.2012   
            
            
               LV
            
            
               Eiropas Savienības Oficiālais Vēstnesis
            
            
               L 90/21
            
         PADOMES LĒMUMS
   (2012. gada 19. marts),
   ar ko Lēmumu 1999/70/EK par dalībvalstu centrālo banku ārējiem revidentiem groza attiecībā uz Bank of Greece ārējiem revidentiem
   (2012/177/ES)
   EIROPAS SAVIENĪBAS PADOME,
   ņemot vērā Protokolu (Nr. 4) par Eiropas Centrālo banku sistēmas un Eiropas Centrālās bankas statūtiem, kas pievienots Līgumam par Eiropas Savienību un Līgumam par Eiropas Savienības darbību, un jo īpaši tā 27. panta 1. punktu,
   ņemot vērā Eiropas Centrālās Bankas Ieteikumu ECB/2012/1 (2012. gada 10. februāris) Eiropas Savienības Padomei par Bank of Greece ārējiem revidentiem (1),
   tā kā:
   
               (1)
            
            
               Eiropas Centrālās bankas (ECB) un Eurosistēmas valstu centrālo banku pārskati ir jāpārbauda ECB Padomes ieteiktiem un Eiropas Savienības Padomes apstiprinātiem neatkarīgiem ārējiem revidentiem.
            
         
               (2)
            
            
               Pašreizējo Bank of Greece ārējo revidentu pilnvaru termiņš beigsies pēc 2011. finanšu gada revīzijas pabeigšanas. Tādēļ ir jāieceļ ārējie revidenti laikposmam no 2012. finanšu gada.
            
         
               (3)
            
            
               
                  Bank of Greece par saviem ārējiem revidentiem 2012.–2016. finanšu gadam ir izvēlējusies KPMG Certified Auditors A.E.
               
            
         
               (4)
            
            
               Eiropas Centrālās bankas Padome ieteica par Bank of Greece ārējiem revidentiem 2012.–2016. finanšu gadam iecelt KPMG Certified Auditors A.E.
            
         
               (5)
            
            
               Ir lietderīgi ievērot ECB Padomes ieteikumu un atbilstīgi grozīt Padomes Lēmumu 1999/70/EK (2),
            
         IR PIEŅĒMUSI ŠO LĒMUMU.
   1. pants
   Lēmuma 1999/70/EK 1. panta 12. punktu aizstāj ar šādu:
   
      “12.   Ar šo par Bank of Greece ārējiem revidentiem 2012.–2016. finanšu gadam apstiprina KPMG Certified Auditors A.E.”
   
   2. pants
   Šis lēmums stājas spēkā tā paziņošanas dienā.
   3. pants
   Šis lēmums ir adresēts Eiropas Centrālajai bankai.
   
      Briselē, 2012. gada 19. martā
      
         
            Padomes vārdā –
         
            priekšsēdētāja
         
         M. GJERSKOV
      
   
   
      (1)  OV C 48, 18.2.2012., 1. lpp.
   
      (2)  OV L 22, 29.1.1999., 69. lpp.